Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A kormányrendelet hatálya alá tartozó tevékenységek között számos olyan található, amely jelentõs levegõszenynyezéssel jár. A levegõ védelmével kapcsolatos 21/2001. (II. 14.) Korm. rendelet szerint a hatóság bírságot szabhat ki a
Paragraph Index: 346

A kormányrendelet hatálya alá tartozó tevékenységek között számos olyan található, amely jelentõs levegõszenynyezéssel jár. A levegõ védelmével kapcsolatos 21/2001. (II. 14.) Korm. rendelet szerint a hatóság bírságot szabhat ki a levegõvédelmi elõírások, tilalmak megszegõivel szemben. A bírság kiszabása ugyanakkor a telephely környezetében élõk problémáját nem oldja meg, életkörülményeikben nem jelent változást. A levegõvédelmi jogszabály mellékletében meghatározott védõtávolságok a nagy volumenû, nagy kapacitású ipari tevékenységet folytatókra vonatkoznak. A panaszok azonban túlnyomó részben nem a település szabályozási tervében ipari tevékenységre kijelölt övezetben mûködõ vállalkozásokkal kapcsolatosak (kivéve egy-két környezeti hatásvizsgálathoz kötött tevékenységet), hanem elsõsorban a lakóövezetben, ezen belül is a „családi házas” övezetben és „lakótelepen” mûködõ telephelyekkel kapcsolatosak. A vizsgált ügyek mindegyikénél megállapítható, hogy az épületek mûszaki állapotának és rendeltetésének vizsgálata minden telepengedély megadása elõtt szükséges. Az Országos Településrendezési és Építési Követelmények (OTÉK) minden, a beépítésre szánt övezeti kategóriában gyakorlatilag megengedi az ipari tevékenység folytatását. A „homályos” megfogalmazás jogbizonytalanságot eredményez, s mint látjuk, problémát jelent a telepengedélyezési eljárás során is. Ezért szükséges lenne, ha az OTÉK határozná meg azokat a települési övezeti besorolásokat, ahol a kormányrendelet mellékletében megjelölt és fokozottan zaj- és egyéb zavaró környezeti hatással járó ipari, szolgáltató, raktározási tevékenység nem végezhetõ. A határértéket el nem érõ zaj, illetve a mûködéssel szükségképpen együtt járó egyéb jelenségek zavarhatják a telephely környezetében élõk pihenését, nyugalmát, ingatlanaik, lakásaik rendeltetésszerû használatát. A kormányrendelet rendelkezései azonban nem adnak lehetõséget a jegyzõ részére a tevékenység folytatása idõtartamának korlátozására.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes